CELEX: 62021CA0052
Language: bg
Date: 2022-02-24 00:00:00
Title: Съединени дела C-52/21 и C-53/21: Решение на Съда (седми състав) от 24 февруари 2022 г. (преюдициално запитване от Cour d'appel de Liège — Белгия) — Pharmacie populaire — La Sauvegarde SCRL/État belge (C-52/21), Pharma Santé — Réseau Solidaris SCRL/État belge (C-53/21) (Преюдициално запитване — Свободно предоставяне на услуги — Член 56 ДФЕС — Ограничения — Данъчно законодателство — Корпоративен данък — Задължение на купувачите на услуги да изготвят и да предават на данъчната администрация оправдателни документи относно сумите, фактурирани от установените в друга държава членка доставчици на услуги — Липса на подобно задължение при чисто вътрешните доставки на услуги — Обосноваване — Ефективност на данъчния контрол — Пропорционалност)

19.4.2022   
            
            
               BG
            
            
               Официален вестник на Европейския съюз
            
            
               C 165/20
            
         
      Решение на Съда (седми състав) от 24 февруари 2022 г. (преюдициално запитване от Cour d'appel de Liège — Белгия) — Pharmacie populaire — La Sauvegarde SCRL/État belge (C-52/21), Pharma Santé — Réseau Solidaris SCRL/État belge (C-53/21)
      (Съединени дела C-52/21 и C-53/21) (1)
      
      (Преюдициално запитване - Свободно предоставяне на услуги - Член 56 ДФЕС - Ограничения - Данъчно законодателство - Корпоративен данък - Задължение на купувачите на услуги да изготвят и да предават на данъчната администрация оправдателни документи относно сумите, фактурирани от установените в друга държава членка доставчици на услуги - Липса на подобно задължение при чисто вътрешните доставки на услуги - Обосноваване - Ефективност на данъчния контрол - Пропорционалност)
      (2022/C 165/23)
      Език на производството: френски
      
         Запитваща юрисдикция
      
      Cour d'appel de Liège
      
         Страни в главното производство
      
      
         Жалбоподатели: Pharmacie populaire — La Sauvegarde SCRL (C-52/21), Pharma Santé — Réseau Solidaris SCRL (C-53/21)
      
         Ответник: État belge (C-52/21 и C-53/21)
      
         Диспозитив
      
      Член 56 ДФЕС трябва да се тълкува в смисъл, че не допуска правна уредба на държава членка, която налага на всяко установено на нейната територия дружество да представя на данъчната администрация справки за плащанията на възнаграждения за услуги, закупени от доставчици, които са установени на територията на друга държава членка, в която за последните се прилага правната уредба в областта на счетоводството на предприятията, както и задължението да издават фактури в съответствие с правната уредба относно ДДС, като в противен случай налага увеличаване на корпоративния данък с 50 % или с 100 % от стойността на тези услуги, при все че в съответствие с административна практика посочената първа държава членка не налага никакво еквивалентно задължение, когато посочените услуги се предоставят от установени на нейната територия доставчици.
      
         (1)  ОВ C 128, 12.4.2021 г.